
CE ESTE ALTOIREA 
Şl CUM POATE FI OBJINUT 
UN POM ALTOIT 


Poporul nostru are o tradiţie bogată 
îndelungată în cultura pomilor, pe 
i.*e o practică din moşi-strămoşi. Do- 
.mentele scrise care s-au păstrat dove- 
rsc că în urmă cu două-trei secole live- 
le noastre erau înfloritoare, 
in vestita sa lucrare ,,Descrierea Mol- 
: vei", Dimitrie Cantemir arată că oştile 
— eşti, cînd veneau prin părţile Moldovei 
. treburi de război", găseau aici mari 
:r.tităţi de fructe, fapt pentru care nu'mai 
^siderau necesar să-şi ia merinde de drum. 

Italianul riel Chiaro ^ care a stat un timp 
la curtea domnitorului muntean Constantin 
Brîncoveanu, pov esteşte şi el că pe la înce¬ 
putul veacului al XVIII-lea, la Bucureşti, 
casele se pierdeau în desişul pometului 7 
care le înconjura. 

Astăzi în tara noastră livezile se întind 
pe sute de mii de hectare şi sînt formate 
aproape numai din pomi altoiţi. Acestor 
pomi li se spune „altoiţi", întrucît au fost 
înmulţiţi prin altoire. 

Altoirea este operaţia prin care o ramură 
denumită altoi, separată (tăiată) de pe un 
soi valoros de pomi, se trece pe un alt 
pom, de obicei sălbatic, denumit port¬ 
al t o i, cu care se îmbină prin efectuarea 
unor secţiuni (tăieturi). In scurt timp, dacă 
momentul de altoire a fost bine ales şi ope¬ 
raţia executată corect, părţile secţionate 
puse în contact se sudează, cresc şi con¬ 
vieţuiesc timp îndelungat, rezultînd o noua 
plantă care dă fructe asemănătoare cu 

1 Antonio Mario doi Chiaro, grămătic floren¬ 
tin, venit în anul 1709 la curtea lui Constantin 
Brîncoveanu, pentru a se îngriji de corespondenta 
latină a domnului. A scris ,,Istoria revoluţiilor 
moderne ale Valahiei'*, publicată la Veneţia (Italia) 
în anul 17 lft, care cuprinde preţioase ştiri despre 
situaţia din Ţara Românească. 

2 pomet — plantaţie de pomi. 

acelea ale plantei de la care s-a recoltat 
altoiul. 

Portaltoiul este aşadar planta care se 
Itoieşte şi căreia îi aparţine rădăcina. De 
obicei în calitate de portaltoi se utilizează 
uieţii obţinuţi din seminţele pomilor 
'âlbatici, care sînt mai rezistenţi la ger, 
-ecetă şi — in general — mai bine adap- 
aţi condiţiilor de sol. 

întrucît puieţii se altoiesc de obicei 
aproape de suprafaţa solului, în majoritatea 
azurilor portaltoiul este reprezentat numai 
rin rădăcina pomului, iar trunchiul şi co¬ 
loana aparţin altoiului. 

La locul de altoire se formează uneori o 
agroşare mai mult sau mai puţin pronun- 
ată, iar alteori altoiul şi portaltoiul diferă 
intre ei ca grosime (fig. 1, 2 şi 3). Aceste 
fenomene se produc mai ales atunci cînd 
intre altoi şi portaltoi există diferenţe în 
ceea ce priveşte ritmul creşterii în grosime, 
lărgimea vaselor prin care circulă seva etc. 

Peni u ca altoiul să convieţuiască timp 
îndelungat cu portaltoiul este necesar ca 
intre ei să existe o anumită ,.potrivire de 
caracter", adică de comportare. Cînd ,.par¬ 
tenerii" se aseamănă în ce priveşte struc¬ 
tura ţesuturilor şi funcţiunile acestora, 
altoirea dă rezultate foarte bune. în acest 

Fig. 1. Tulpină 
îngroşată la lo¬ 
cul altoirii, ca 
rezultat al sla¬ 
bei afinităţi 
dintre altoi şi 
portaltoi. 


Fig. 2. Pom la care 
portaltoiul a rămas 
mai subţire decît al¬ 
toiul, datorită rit¬ 
mului diferit de creş¬ 
tere a celor doi 
parteneri. 



Fig. 3. Portaltoiul mai 
gros decît altoiul in¬ 
dică de asemenea o 
anumită nepotrivire 
între parteneri. 

caz, pomul prezintă o vegetaţie echilibrată, 
creşte şi rodeşte bine, are viaţă lungă, 
iar la locul altoirii nu se constată diferenţe 
de grosime. Dimpotrivă, cînd altoiul şi port - 
alloiul nu se potrivesc, altoirea fie că nn 
reuşeşte, fie că se obţine o sudură slabă 
intre cei doi „parteneri", urmată adesea de 
ruperea pomului la locul de altoire, sub 
acţiunea vînturilor (fig. 4) sau de uscarea 


lui la cîţiva ani după 
Rezultă deci, că nu 
este indiferent ce 
portaltoi se alege 
pentru o anumită 
specie sau soi de 
pomi. In general, cele 
mai bune rezultate 
se obţin cînd o spe¬ 
cie se altoieşte pe 
ea însăşi, adică mă¬ 
rul cultivat pe măr 
sălbatic, cireşul cul¬ 
tivat pe cireş păsă¬ 
resc, prunul pe pu- 
ieţi obţinuţi din se¬ 
minţe de prune, ca¬ 
isul pe zarzăr (cais 
sălbatic), piersicul 
pe piersic etc. 


plantare. 



Fiq. 4. Pom rupt de vînt 
la locul de altoire, dato¬ 
rită sudurii slabe dintre 
altoi şi portaltoi 

Unele specii pot li altoite însă şi pe altele 
cu care sînt înrudite. De exemplu, părul 
poate ti altoit pe gutui, dar nu şi gutuiul 
pe păr- Prunul, caisul şi piersicul pot fi 
altoiţi pe corcoduş. 

Nu pot fi altoite seminţoasele 1 (măr, 
păr, gutui) pe sîmburoase (prun, cais, 
piersic, cireş, vişin). De asemenea, nu pot fi 
altoiţi mărul pe păr şi nici părul pe măr. 

Unele specii de sîmburoase pot fi altoite 
pe altele. De exemplu, cireşul pe vişin 
şi invers. Caisul poate fi altoit pe prun şi 
pe piersic, piersicul pe prun şi pe cais, 
prunul pe piersic şi ,pe cais, dar cu rezul¬ 
tate diferite, de la caz la caz. In general 
insă, nu este indicat să se altoiască o 
specie mai rezistentă şi cu o durată mai 
mare de viaţă (de exemplu, prunul) pe 
alta mai sensibilă şi cu viaţă mai scurtă 
(de exemplu, caisul şi piersicul), decît in 
cazuri cu totul speciale. 


1 Prin seminţoase se înţeleg speciile ale căror 
fructe conţin seminţe, spre deosebire de sîmburoase, 
la care în fruct se găseşte un sîmbure. 

Aceste cunoştinţe sînt necesare, pentru 
că unii amatori, clin curiozitate, fac fel de 
fel de încercări, altoind şi specii care nu 
se potrivesc. Bineînţeles că în acest caz 
rezultatele sînt negative, se soldează cu 
pierdere de timp şi de materiale, deza¬ 
măgire etc. 

Cine doreşte să altoiască singur un pom, 
pe care să-l cultive în grădina de lîngă 
casă şi să fie mulţumit de cl, tnebuie să 
aleagă foarte bine atît altoiul, cit şi ,port- 
altoiul. Altoiul trebuie luat de la cel mai 
bun pom. în fiecare comună sînt cunoscuţi 
cooperatorii — pomicultori amatori care 
au pomii cei mai buni, cu cele mai gus¬ 
toase fructe. îi ştiu pînă şi copiii, deoarece 
fructele lor atrag pe oricine, indife¬ 
rent de vîrstă. Soiurile superioare se im¬ 
pun de altfel singure, prin calităţile lor, 
oamenii le caută şi nu sînt rare cazurile 
cînd acelaşi soi de pom se găseşte în gră¬ 
dinile a zeci şi sute de cooperatori. La în¬ 
ceput imul singur a adus acest soi în co¬ 
mună sau în sat, iar apoi ceilalţi l-au 
procurat rind pe rînd, unul de la altul, dis¬ 
tribuind ramuri-altoi. 

Un pom altoit poate fi obţinut pe dife¬ 
rite căi. 

Ce] mai adesea, pomicultorul amator 1 
procedează astfel: în locul din grădină 
destinat pentru pomul dorit seamănă o să- 
mintă sau un sîmbure, din care răsare o 
plăotuţă „sălbatică" sau puiet , pe care 
apoi o altoieşte. 

în trecutul nu prea îndepărtat, cu peste 
30—40 de ani în urmă, cînd cineva do¬ 
rea să aibă un pom lingă casă, pe care 
nu-1 putea procura de la o pepinieră, pro¬ 
ceda în modul următor : se ducea la mar¬ 
ginea pădurii, alegea un puiet de pom 
sălbatic, sănătos, cu tulpina netedă şi cit 
mai dreaptă, îl scotea din pămînt cu ră¬ 
dăcina cit mai întreagă şi îl planta în gră¬ 
dina lui proprie, unde apoi îl altoia cu 
ramuri provenite de la un pom cultivat, 
care dădea fructe de foarte bună calitate. 

în zilele noastre, cei mai de soi pomi 
altoiţi se produc în întreprinderi mari nu¬ 
mite pepiniere, conduse de ingineri agro¬ 
nomi. într-o pepinieră pomii altoiţi sînt 
îngrijiţi în cele mai bune condiţii după 
toate regulile ştiinţei pomicole. 

La pepinieră se efectuează o selecţie, 
adică o alegere a altoilor şi portaltoilor, 


1 Pomicultorul amator este acela care se ocupă 
de creşterea pomilor din plăcere, din pasiune, fără 
a avea o pregătire specială în acest scop. 

înmulţindu-i numai pe cei mai buni dintre 
ei, pe cei mai adaptaţi condiţiilor de climă 
şi sol din regiune. Ea livrează pomi de 
calitate superioară, sănătoşi, neatacati de 
boli şi insecte, cu coroana bine formată, 
cooperativelor agricole de producţie sau 
cetăţenilor. 

De aceea calea cea mai uşoară şi mai 
sigură de obţinere a pomilor altoiţi este 
procurarea lor de la o pepinieră. 

Cînd insă un om ştie să planteze şi să 
altoiască singur un pom, el are o satis¬ 
facţie mai mare, pomul acesta reprezen- 
tînd în întregime rezultatul muncii lui. 


II 


DE CIND CUNOAŞTE OMUL ALTOIREA 
Şl CE FOLOASE II ADUCE 
ACEASTA LUCRARE 


Altoirea se practică din timpuri toarte 
îndepărtate. Natura însăşi a oferit omului 
exemple care l-au dus la ideea altoirii 
plantelor. El a observat că unele ramuri 
din coroana unor copaci sint sudate la 
locul lor de atingere. Şi astăzi întîlnim 
destul de frecvent arbori şi pomi cu ra¬ 
muri aşezate prea des. care se ating şi se 
freacă între ele atunci cînd sînt mişcate 
de vînt. Frecarea duce cu timpul la dis¬ 
trugerea cojii în locul de contact, urmată 
de sudarea ţesuturilor rănite, în peri¬ 
oadele cu vreme liniştită. Sudura devine 

atît de rezistentă, incit ramurile respective 
nu mai pot fi separate decît cu multă greu¬ 
tate. 

Intr-o astfel de situaţie omului nu i-a 
mai rămas altceva de făcut decît să re¬ 
producă ceea ce a observat în natură, 
adică a tăiat coaja unor ramuri, provenite 
de la pomi vecini, pe care apoi le-a pus 
în contact şi le-a legat. După realizarea 
sudurii a tăiat una din ramuri sub locul 
de sudură, constatînd apoi că aceasta 
creşte foarte bine pe noua gazdă- De .aici 
pînă la altoirea perfecţionată nu mai este 
decît un pas, pe care omul l-a făcut cu 
mii de ani în urmă, după ce a trecut de 
la viaţa de vînător şi culegător de fructe 
sălbatice la aceea de agricultor. 

Mintea ingenioasă a omului, care a 
realizat şi descoperit atîtea în decursul 
veacurilor, a născocit şi altoirea. Noi nu 
ştim cine a făcut prima altoire şi nici nu-i 
cunoaştem pe aceia care au perfecţi¬ 
onat-o ulterior. Dar omenirea datorează 
mult sutelor şi miilor de pomicultori pa¬ 
sionaţi din diferite ţări, care, în decursul 
timpului, a'u lucrat cu pricepere şi iscu¬ 
sinţă la îmbunătăţirea plantelor prin alto¬ 
ire. Ei au reuşit să obţină fructe din ce 

ta ce mai bune, pe care natura singură 
— fără intervenţia omului — nu le-ar li 
putut produce in milioane de ani. 

Pomii care cresc în mod natural, fără 
nici o îngrijire din partea omului, se nu¬ 
mesc pomi sălbatici. Ei se întîlnesc şi as¬ 
tăzi destul de frecvent la marginea pădu¬ 
rilor, prin poieni, pe păşuni şi islazuri şi 
chiar de-a lungul unor drumuri. Se recu¬ 
nosc uşor după ramurile lor ţepoase (pre¬ 
văzute cu spini) şi după fructele mici, 
acre şi înecăcioase, cărora omul nu le 
poate da aproape nici o întrebuinţare. în 
trecut pomii sălbatici erau cu mult mai 
numeroşi decît astăzi. 

Foarte rar se întîmplă ca între aceşti 
pomi să întîlneşti unul cu fructe ceva mai 
bune. Obişnuit, toţi au fructe mici şi cu 
gust neplăcut. Acest fapt constituie o do¬ 
vadă că pomii cultivaţi în zilele noastre 
nu sînt rezultatul unui proces natural de 
evoluţie, ci al intervenţiei conştiente a 
omului. Natura singură nu a produs timp 
de milioane de ani decît pomi sălbatici. 
Mat mult, există suficiente dovezi care 
arată că dacă pomii cultivaţi sînt lăsaţi 
în părăsire, cu timpul ei se sălbăticesc. 
Aşa este cazul unor soiuri locale de piun 
şi măr care cresc în stare semisălbăticită, 

pe care îi întîlnim la marginea păduri¬ 
lor şi prin tufişuri, unde nu primesc nici 
un fel de îngrijire. 

In decursul timpului, omul a descoperit 
şi elaborat o serie de metode prin care a 
scos plantele din starea de sălbăticie, 
schimbîndu-le radical caracterele şi însu¬ 
şirile. 

Dacă ne gîndim, de exemplu, că astăzi 
se cultivă pe glob circa zece mii de soiuri 
de măr, care diferă între ele prin epoca 
de coacere (de vară, de toamnă şi de 
iarnă), mărimea, forma, culoarea şi gustul 
fructului etc., este suficient să ne dăm 
seama cit de mult a transformat omul na¬ 
tura plantelor. De la fructele mici de 
20—30 de grame (uneori şi mai puţin) ale 
mărului pădureţ, printr-o muncă îndelun¬ 
gată de selecţie (alegerea plantelor cu fruc¬ 
tele cele mai mari) omul a reuşit să obţină 
mere de 200—350 de grame, iar la unele 
soiuri pînă la 500—600 de grame. In ceea 
ce priveşte părul, s-au obţinut rezultate 
care impresionează şi mai mult, creîn- 
du-se soiuri de fructe cu o greutate pînă la 
700—800 de grame, uneori şi mai mult. 
Unii dintre gutui dau fructe care cîntăresc 
pînă la două kilograme. 

In această muncă de continuă îmbună¬ 
tăţire şi schimbare a naturii plantelor, omn 1 
a folosit într-o măsură considerabilă şi 
altoirea. 

Documente scrise, care să indice cu pre¬ 
cizie vechimea altoitului la diferite po¬ 
poare, nu există. De altfel este mai mult 
decît probabil că unele popoare au prac¬ 
ticat altoitul pomilor înainte de a cu¬ 
noaşte şi folosi scrierea. 

Există unele menţiuni din care rezultă că 
în China, cu aproape cinci mii de ani înain¬ 
tea erei noastre, soiurile valoroase de păr 
se înmulţeau prin altoire pe un păr pădu¬ 
reţ denumit ,,Tu-li". 

Altoirea a fost practicată cu mult înain¬ 
tea erei noastre de fenicieni, greci, carta¬ 
ginezi şi romani. 

De altfel este cunoscut că unele popoare 
antice, ca babilonienii, grecii şi romanii 
manifestau o adevărată pasiune pentru gră¬ 
dini, în care plantau şi pomi. în Babilon, 
cu peste cinci sute de ani înaintea erei 
noastre, existau minunatele ,,grădini sus- 
!>endate ale Semiramidei", construite de 
Nabucodonosor al II-lea pentru a-şi mani¬ 
festa iubirea faţă de una din soţiile sale, 
Amitis sau Amuhea, originară din Media 
(Iranul de astăzi) care regreta ,,paradisul 

atriei sale". Aceste grădini, considerate 
ca una din cele şapte minuni ale antichi¬ 
tăţii, aveau înfăţişarea unor terase etajate 
in formă de amfiteatru, construite din 
blocuri mari de piatră legate între ele cu 
mortar, sub forma unor bolţi sprijinite pe 
ziduri de piatră foarte groase. Pe aceste 
terase era întins un strat de pămînt sufi¬ 
cient de gros, ca să poată creşte bine în 
el rădăcinile celor mai viguroşi arbori. Is¬ 
toricul latin Quintus Curtius Rufus (primul 
secol al erei noastre) menţionează că pomii 
din grădinile suspendate ale Babilonului 
erau ,,atit de bogaţi in fructe, ca şi cînd 
ar fi fost hrăniţi de pămîntul lor natural". 
Se poate presupune că aceşti pomi, ale că¬ 
ror fructe stîrneau admiraţia vizitatorilor, 
erau altoiţi. 

în Grecia antică primele menţiuni des¬ 
pre altoirea pomilor aparţin lui Hipocratc , 
care a trăit între anii 460 şi 377 înaintea 
erei noastre. El vorbeşte despre ,,înmulţirea 
artificială" a pomilor prin altoirea în ochi. 

Teolrcist (374—2B7 î.e.n.), filozof şi agro¬ 
nom grec, referindu-se la altoire, recomandă 
,,să se unească specii asemănătoare cu 
cele asemănătoare". De aici se poate trage 
concluzia că grecii antici posedau o expe¬ 
rienţă cestul de bogată în legătură- cu 

altoirea pomilor, de vreme ce ştiau că unele 
plante nu pot fi altoite pe altele cu care nu 
se aseamănă. 

în literatura romană dinaintea şi de la 
Începutul erei noastre se găsesc de aseme¬ 
nea unele indicaţii cu privire la altoire şi 
la alegerea portaltoilor. Astfel Varro 
(116—27 î.e.n.), vorbind despre cultura po¬ 
milor, recomandă ca „părul să se altoiască 
pe păr pădureţ, care să nu fie însă prea săl¬ 
batic, intrucît prin folosirea unui portaltoi 
nobil se pot obţine şi fructe mai bune". 
Această indicaţie,valabilă şi în zilele noas¬ 
tre, demonstrează că agronomii şi practici¬ 
enii romani au reuşit să facă unele obser¬ 
vaţii şi constatări destul de profunde pri¬ 
vind influenţa dintre altoi şi portaltoi şi cu 
o mare importanţă pentru practica pomicolă, 
în adevăr, între altoi şi portaltoi există 
o influenţă reciprocă, iar dacă portaltoiul 
este prea sălbatic, el va influenţa negativ 
altoiul, tot în direcţia sălbăticiei. Deci, nici 
chiar portaltoii sălbatici nu trebuie aleşi la 
întîmplare. Vor fi preferaţi aceia care sînt 
mai rezistenţi şi dau fructe ceva mai bune. 

Columella (2 î.e.n. — 65 e. n.), unul din 
cei mai de seamă agronomi romani, reco¬ 
mandă să se planteze numai pomi altoiţi, 

deoarece aceştia „produc mai multe fructe 
decit cei nealtoiţi". 

Arta altoitului s-a transmis şi dezvoltat 
din generaţie în generaţie, pătrunzînd trep¬ 
tat la multe alte popoare. 

Din „Capitulariile" împăratului Carol cel 
Mare (742—814) se deduce că germanii din 
vremea aceea cunoşteau şi practicau altoitul. 

Autorul italian Petrus de Crescentius 
(1233—1320) dă indicaţii preţioase asupra 
multor metode de altoire, cum este altoi¬ 
rea în ochi, în despicătură şi în copulaţie, 
recomandînd pentru prima dată în istoria 
pomicultura să se folosească ceara de altoit. 

Rezultă, aşadar, că spre sfîrşitul evului 
mediu, la unele popoare din Europa cunoş¬ 
tinţele despre altoirea pomilor progresa¬ 
seră destul de mult. 

în epoca modernă, dezvoltîndu-se pepi- 
nieristica, adică producerea pomilor altoiţi 
în pepiniere, altoirea s-a practicat pe o 
scară din ce în ce mai largă. 

Cel mai mare progres in domeniul altoi¬ 
rii pomilor şi al dezvoltării cunoştinţelor 
legate de această lucrare s-a înregistrat 
însă in secolul al XlX-lea şi în secolul nos¬ 
tru. Aproape toţi marii biologi şi agronomi 
din aceste secole (Darwin, Winkler, Bur- 
bank, Miciurin) s-au preocupat şi de pro- 

blema altoirii, unii dintre ei aducînd impor¬ 
tante contribuţii şi la fundamentarea ei 
ştiinţifică. 

în momentul de faţă altoirea este prac¬ 
ticată de sute de mii de oameni, specialişti 
şi amatori, ea avînd un rol esenţial în dez¬ 
voltarea pomiculturii pe plan mondial. 

Faptul că în prezent se cunosc peste doua 
sute de metode de altoit (din care însă nu¬ 
mai cîteva au utilizare mai largă) este su¬ 
ficient pentru a demonstra amploarea pe 
care au luat-o cunoştinţele legate de în¬ 
mulţirea plantelor prin altoire şi măiestria 
pe care au atins-o numeroşi specialişti şi 
practicieni în executarea acestei lucrări. 

Practica altoitului este destul de veche 
şi la poporul nostru, fapt ilustrat între altele 
şi de existenta multor exemplare de 
pomi altoiţi, în special peri în vîrstă de 
peste 100—150 de ani. Unii altoitori prac¬ 
ticieni au ajuns să fie iscusiţi în lucrarea de 
altoire a pomilor, contribuind la exinderea 
ei în producţie. Marele agronom Ion lonescu 
dc Ia Brad , în lucrarea ,,Agricultura ro¬ 
mână în judeţul Putna", arată că în anul 
1868, la o expoziţie pomicolă din Focşani 
un cultivator a fost premiat pentru „îmbu¬ 
nătăţirea lructelor prin altoire". 

O dată cu înfiinţarea primelor pepiniere 
de stat, la sfîrşitul secolului trecut, altoi¬ 
rea a început să fie practicată şi în pomi¬ 
cultura noastră pe scară largă, iar în pre¬ 
zent ea este, în mod practic, singura me¬ 
todă de înmulţire a soiurilor de pomi. 


Faptul că omul a trecut de mult timp la 
practica altoitului, transmiţînd această me¬ 
todă din generaţie în generaţie şi utili- 
zînd-o pe scară din ce în ce mai largă, se da- 
toreşte multiplelor foloase pe care ea le 
aduce în comparaţie cu alte metode de în¬ 
mulţire a plantelor. 

în primul rînd altoirea contribuie la îm¬ 
bunătăţirea pomilor, care dau fructe mai 
mari şi de calitate mai bună, comparativ 
cu pomii obţinuţi din sămînţă. Omului i-au 
plăcut totdeauna fructele bune şi a fost su¬ 
ficient să le vadă pentru a i se trezi dorinţa 
să le aibă şi în grădina sa. 

Legendele mitologice 1 greceşti descriu 
fel de fel de întîmplări în legătură cu fruc- 


1 Legende mitologice — povestiri care cuprind ele¬ 
mente fantastice sau miraculoase, închipuite, în care 
sînt redate credinţele popoarelor antice despre ori- 
gine ! a universului, despre zei şi eroi legendari. 

tele, din care se poate deduce că în viata 
unor popoare fructele au avut un rol de 
seamă din cele mai vechi timpuri. 

Merele de aur din grădina Hesperidelor \ 
pe care Heracle, voinicul voinicilor din 
Grecia veche, le-a luat în stăpînire ucigînd 
pe înfricoşătorul balaur care le străjuia, 
poamele 2 roşii ca focul pe care Hipomene 
le-a aruncat în calea neîmblînzitei Ata- 
lanta 3 . pentru a o birui la fugă şi a putea 
astfel s-o ia de soţie, buclucaşul ,,măr al dis¬ 
cordiei 1 ' pe care, la un ospăţ, feciorul de 
crai, Paris, l-a dat celei mai frumoase zeiţe, 
pricinuind astfel războiul troian, merele de 


1 Hesperide — personaje din mitologia greacă. 
Erau cele trei fiice ale titanului Atlas. Ele aveau 
o grădină cu mere de aur, pe care o păzea un 
balaur cu o sută de capete. Heracle, trimis de re¬ 
gele Cretei, ucide acest monstru şi ia merele din 
grădină. 

2 Poame — fructele pomilor. 

3 Atalantu — după legendele tebane, era fiica 
unui rege din Scyros. Ea nu voia să se căsăto¬ 
rească decît cu cel care o va întrece la fugă. 
Hipomene, povăţuit de zeiţa Afrodita, aruncă în 
calea ei nişte mere de aur. Atalanta se pleacă 
să le ia, ceea ce dădu posibilitate lui Hipomene 
s-o întreacă. 

aur pe care Prîslea cel voinic le scapă din 
ghearele nesăţioasei păsări măiestre, toate 
acestea arată că merele, care se numără 
astăzi printre fructele cele mai răspîndite 
pe glob, îşi au un trecut foarte îndepărtat, 
intrînd în legendele diferitelor popoare. 

Fără altoire, omul nu ar fi putut menţine 
şi perpetua milenii în şir astfel de fructe 
care, în imaginaţia unor popoare, erau 
atît de bune, incit puteau stîrni şi pofta 
zeilor. 

Altoirea face posibilă menţinerea în cul¬ 
tură a soiurilor valoroase de pomi o perioadă 
foarte lungă de timp, de multe sute de 
ani. Aceasta se datoreşte faptului că prin 
altoire plantele transmit urmaşilor aproape 
neschimbate caracterele pe care le-au moş¬ 
tenit de la părinţi. Se cunosc în cultură 
soiuri de pomi cu o vechime de peste două 
mii de ani, cum este de exemplu soiul de 
păr Bergamot de toamnă, cultivat şi în ţara 
noastră, a cărui origine urcă pină în anul 
370 înaintea erei noastre. Soiul de prun 
Renclod verde, destul de răspîndit la noi 
in ţară, este menţionat in literatura de spe¬ 
cialitate din timpul romanilor. Soiul de 
mere Domneşti, originar din părţile Moldo¬ 
vei, este menţionat in memoriile lui Paul 

de Alep , care, în jurul anului 1650, a în¬ 
soţit pe patriarhul Macarie în cursul vizitei 
pe care a făcut-o la Mînăstirea Galata din 
laşi. In aceste memorii se arată că „în 
Moldova pot fi admirate merele aromatice, 
frumoase şi gustoase, numite Domneşti, 
păstrate în paie şi în beciuri pînă în al doi¬ 
lea an". Merele Domneşti sînt destul de 
răspîndite şi în zilele noastre, deşi s-au 
scurs peste trei sute de ani de cînd li s-a 
făcut de către un străin o apreciere atît 
de elogioasă. Dacă moldovenii n-ar fi cu¬ 
noscut altoirea cu multe sute de ani în urmă, 
soiul de mere Domneşti, ca şi multe 
alte soiuri de pomi de pe teritoriul patriei 
noastre nu s-ar fi putut menţine în cultură 
pînă în prezent. 

Datorită altoirii, oamenii sint astăzi in 
posesia celor mai valoroase soiuri de pomi 
şi de viţă de vie pe care le-au creat gene¬ 
raţiile trecute. 

în mod obişnuit, cînd cineva procură un 
fruct de rară calitate, care-i place foarte 
mult şi pe care doreşte să-l aibă şi în gră¬ 
dina sa, prima lui grijă este de a-i scoate 
sîmburele sau seminţele, pe care apoi le 
seamănă intr-un pămînt bine lucrat. Aş¬ 
teaptă cu nerăbdare răsărirea tinerelor 

plăntuţe din seminţele semănate, le îngri- 
jeşte cu migală pînă devin mari şi ajung 
să producă primele fructe. Abia atunci, 
după ani de trudă şi de aşteptare, constată 
— de cele mai multe ori — că fructele 
noilor plante nu se aseamănă cu fructul din 
care au fost scoase seminţele semănate. 
Obişnuit, astfel de plante obţinute din se¬ 
minţe dau fructe de calitate mai slabă, 
uneori apropiate de cele sălbatice. Faptul 
acesta este uşor de explicat. 

Se ştie că fructele iau naştere din flori, 
in urma polenizării acestora cu ajutorul 
albinelor. Aceste vietăţi înaripate, zburînd 
din pom în pom şi din floare în floare în 
căutare de nectar (un suc dulce secretat 
de anumite glande în interiorul florii), se 
încarcă cu polen (fig. 5), care se prinde 
între perişorii de pe corpul lor. 

Polenul este praful galben care rămîne 
pe degete cînd atingem o floare. El repre¬ 
zintă partea bărbătească a florii. în proce¬ 
sul fecundării, grăunciorfi de polen se 
unesc cu ovulele părţii femeieşti a florii 
(pistilul), rezultînd fructul, care conţine una 
sau mai multe seminţe. 

Datorită polenului străin, adus de albine de 
a alte soiuri de pomi, seminţele fructelor 

Fig. 5. Albină încărcată cu polen. Ea aduce pomi- 
cultorului mari foloase, deoarece fără polenul străin 
pe care-1 transportă, florile majorităţii speciilor de 
pomi nu leagă fructe. 

Seminţele fructelor provenite din florile fecundate 
cu polen adus de albine nu dau însă plante iden¬ 
tice cu părinţii. De aceea, pentru ca soiurrle de 
pomi să rămînă neschimbate, ele trebuie înmulţite 
prin altoire, nu prin seminţe. 


moştenesc nu numai caracterele pomu¬ 
lui pe care se formează (adică ale plan- 
tei-mamă), ci şi pe acelea ale soiului tată, 
de la care provine polenul. Din astfel de 
seminţe cel mai adesea se obţin plante 
corcite, care nu se mai aseamănă perfect 
cu nici unul din părinţi. Ele se pot asemăna 
chiar cu unul din strămoşii sălbatici ai ce¬ 
lor doi părinţi. 

De aceea înmulţirea prin seminţe se fo¬ 
loseşte numai pentru obţinerea puieţilor 
portaltoi, nu şi pentru menţinerea în cul¬ 
tură a soiurilor superioare de pomi. Aşa 
cum s-a arătat, pentru a-şi păstra caracte¬ 
rele neschimbate, aceste soiuri trebuie în¬ 
mulţite prin altoire. 

înmulţirea pomilor prin altoire mai aduce 
omului şi alte foloase. Ea face posibilă — aşa 
cum ae altfel s-a arătat — transforma¬ 
rea pomilor pădureţi în pomi folositori, cu 
:ructe de bună calitate. Pomii pădureţi, in¬ 
diferent de vîrsta pe care o au, dacă sînt 
sănătoşi şi în perfectă stare de vegetaţie, 
->ot fi altoiţi cu ramuri de la pomii cultivaţi 
i în acest mod se domesticesc. 

Tot prin altoire pot fi schimbate rapid 
oiurile de pomi, înlocuindu-le pe cele cu 
ructe de mai slabă calitate, care nu mai au 
-âutare pe piaţă. Astăzi se cer, de exemplu, 

fructe mari şi foarte intens colorate, cui 
gust plăcut, rezistente la transport şi la 
păstrare. Fructele cu pieliţa verzuie, albă 
sau puţin gălbuie, deci slab colorată, sej 
pătează în timpul transportului şi nu atrag 
pe consumatori. Pomii cu astfel de fructe 
pot fi altoiţi cu ramuri de la cele mai bune 
soiuri de pomi, în acest mod cultura lor; 
devenind mai rentabilă. 

Se întîmplă uneori ca în coroana unui 
pom să apară rămurele cu fructe de cali¬ 
tate mai bună, diferite de fructele produse 
de celelalte ramuri de pe acelaşi pom (se; 
spune că în cazul acesta avem de-a face cu 
o variaţie mugurală sau mutaţie). Dacă 
aceste rămurele sînt separate de planta I 
mamă şi altoite pe un alt pom, se poate ! 
obţine un soi nou. Se înţelege că fără ope- > 
raţia altoitului, fixarea şi perpetuarea aces¬ 
tui soi nu este cu putinţă. 

Altoirea face posibilă cultura pomilor în | 
difeiite condiţii de soi. Astfel, pe terenurile 
expuse inundaţiilor de scurtă durată I 
(pînă la 1—2 luni) părul se poate cultiva I 
cu bune rezultate dacă este altoit pe gutui. I 
în astfel de condiţii însă, părul altoit pe I 
păr pădureţ se usucă la cîteva zile de la I 
producerea inundaţiei. 

In sfîrşit, prin altoire — alegind intr-un 
anumit fel portaltoii — se pot obţine pomi 
de vigoare diferită, de la cei pitici, înalţi 
de numai 2—3 metri, pînă la cei foarte vi- 
guroşi care ating o înălţime de 10—12 
metri, sau chiar mai mult. De exemplu, dacă 
părul se altoieşte pe gutui rămîne pitic, 
dar rodeşte foarte repede şi produce fructe 
mari şi foarte bine colorate. Dimpotrivă, 
părul altoit pe păr pădureţ creşte foarte 
viguros, dar rodeşte tîrziu, dă fructe mai 
mici şi mai slab colorate. 

Pomii altoiţi încep sa rodească cu cel 
puţin 4—5 ani mai devreme decît cei ob¬ 
ţinuţi din seminţe. Ei dau primele fructe 
începînd din anul al doilea sau al treilea 
de la altoire. în această privinţă, din punct 
de vedere economic, altoirea aduce un 
mare serviciu pomicultorului, deoarece 
grăbirea intrării pomilor în producţie per¬ 
mite recuperarea cheltuielilor făcute cu în¬ 
fiinţarea plantaţiei, într-un timp mai scurt. 


Ill 

CITEVA ÎNDRUMĂRI 

PENTRU ALTOITORII ÎNCEPĂTORI 


Rezultatele unei altoiri depind de o se¬ 
rie de factori, însă dintre aceştia cel mai 
important este iscusinţa altoitorului. înde- 
minarea şi priceperea lui, rapiditatea şi 
exactitatea cu care lucrează au un rol ho- 
tărîtor în practica altoirii plantelor. Dar şi 
cel mai bun altoitor, cind a învăţat pentru 
prima oară cum să mînuiască briceagul de 
altoit, a pornit timid, manifestînd o anu¬ 
mită stîngăcie, care, treptat, pe măsura ca¬ 
lificării, a deprinderii tehnicii de lucru, a 
dispărut. 

în mod instinctiv, cînd este pus în faţa 
unor situaţii noi, organismul omenesc reac- 

ţioneazâ nu întotdeauna aşa cum dorim, ci 
oate chiar contrar. Aşa se intimplă şi cu 
acela care încearcă să deprindă altoirea. 
La început îi tremură mina, urmăreşte cu 
mare încordare fiecare mişcare a lamei 
briceagului, de teamă ca aceasta să nu alu¬ 
nece greşit şi să se taie, simte o oarecare 
reţinere, o anumită dificultate în executa¬ 
rea operaţiilor. Acestea sînt de altfel greu¬ 
tăţile oricărui început, legate de lipsa de 
experienţă. Cine reuşeşte să le învingă mai 
repede obţine rezultate mai bune. 

Un bun altoitor nu se naşte, ci se for¬ 
mează. Cu alte cuvinte, tehnica altoitului se 
deprinde, se invaţă pe bază de exerciţii 
individuale sau în grup. Oricine poate în¬ 
văţa altoirea, de la copilul de 10—12 ani 
pînă la omul in plină vîrstă. 

Indiferent de vîrstă şi de experienţa pe 
care o are, un altoitor trebuie să lucreze 
întotdeauna cu multă atenţie, pentru a 
evita unele accidente (în special rănirea cu 
oriceagul) şi obţinerea unor rezultate slabe. 

Fiecare altoire are tehnica ei de lucru ş; 
de aceea trebuie să fie cunoscută pînă la 
cele mai mici detalii. De multe ori negli- 
area unor amănunte împiedică prinderea 
ultoilor. în această privinţă dăm ca exemplu 

altoirea nucului, unde proporţia altoi* 
lor prinşi variază de la altoitor la altoitor, 
in funcţie de unele mici ,,secrete" profesio¬ 
nale, adică a unor amănunte privind pre¬ 
gătirea altoilor şi portaltoilor, Îmbinarea 
lor, efectuarea legăturii şi altele. 

De cele mai multe ori, amănuntele nu pot 
fi cunoscute din cărţi, ci direct din prac¬ 
tică. De aceea este necesar ca altoitorii în¬ 
cepători să lucreze un anumit timp sub în¬ 
drumarea celor cu multă experienţă, căutînd 
să observe cit mai atent modul cum lucrează 
aceştia (cum ascut şi folosesc briceagul, 
de unde, cînd şi cum recoltează altoii, cum 
îi păstrează şi îi pregătesc pentru altoire 
etc.). 

Este bine ca exerciţiile de altoire, pînă 
la însuşirea şi stăpînirea acestei operaţii, 
să se facă pe ramuri separate şi numai după 
aceea direct pe plantă. Ramurile de plop 
sau de salcie, al căror lemn se taie mai 
uşor, sînt cele mai indicate pentru efectu¬ 
area exerctţiilor de altoit. 

Poziţia mîinilor şi a corpului în timpul 
lucrului este de mare importanţă şi trebuie 
deprinsă cît mai corect. Asupra acestui lu¬ 
cru se va reveni în cele ce urmează. 

Practica altoirii presupune spirit de ob¬ 
servaţie, inventivitate şi — mai presus de 

toate — autocontrol. Altoitori foarte buni 
sînt aceia care obţin 95—100% altoi prinşi. 
Ei nu se mulţumesc deci cu orice fel de 
rezultate, ci, dimpotrivă, caută să efectueze 
o lucrare cit mai perfectă din toate punctele 
de vedere. Şi obţin acest lucru. Sînt al¬ 
toitori atît de experimentaţi, încît pot ga¬ 
ranta prinderea tuturor altoilor. Ca să ob¬ 
ţină însă un astfel de rezultat, ei efectuează 
cu multă conştiinciozitate fiecare ope¬ 
raţiune şi veghează ca pe parcursul lu¬ 
crării să nu se producă nici o greşeală. 

Numeroşi altoitori sînt oameni care-şi 
cunosc foarte bine meseria, pe care o prac¬ 
tică nu numai din interes, ci şi din plă¬ 
cere. Ei sînt conştienţi că fiecare pom altoit, 
de foarte bună calitate, înseamnă o con¬ 
tribuţie la îmbogăţirea patrimoniului 1 po¬ 
micol naţional, la îmbelşugarea cu fructe 
a populaţiei şi la ridicarea nivelului ei de 
trai. 


1 Patrimoniu pomicol — totalitatea livezilor şi 
a pomilor izolaţi cultivaţi în ţara noastră. 


IV 


FACTORII CU ROL HOTĂRÎTOR 
IN ASIGURAREA PRINDERII LA ALTOIRE 


Aşa cum s-a arătat, pentru ca altoiul 
să se sudeze cu portaltoiul şi să convieţu¬ 
iască timp îndelungat, este necesar ca între 
ei să existe un anumit grad de afinitate, adică 
de înrudire sau de potrivire morfologică 
şi fiziologică. In zadar încearcă cineva, de 
exemplu, să altoiască prunul pe măr sau 
mărul pe prun. O astfel de altoire nu are 
sorţi de reuşită, fiindcă aceste două specii 
sînt prea îndepărtate ca origine. Ele nu se 
potrivesc în ceea ce priveşte ritmul de 
creştere, puterea de circulaţie a sevei şi 
alte multe însuşiri. Aşadar între ele nu 

există afinitate. Dimpotrivă, dacă se alto- 
ieşte prunul pe prun sau pe corcoduş, 
(acesta din urmă este tot un prun), gradul de 
înrudire fiind mare, prinderea la altoire va 
fi foarte bună. 

Deci, în primul rînd este necesar ca cel 
care altoieşte să ţină seama de gradul de 
afinitate sau de înrudire dintre altoi şi port- 
altoi. în al doilea rînd, trebuie să se aibă 
în vedere că sudura la locul de altoire se 
realizează numai dacă se pune în contact 
cambiul altoiului cu cambiul portaltoiului. 
Cambiul, denumit şi zonă generatoare, se 
găseşte imediat sub coajă (fig. 6). El este 
format din celule 
foarte tinere, care 
au însuşirea de 
a se înmulţi re¬ 
pede, formînd ţe¬ 
suturi noi. Lui i 
se datoresc creş¬ 
terea în grosime 
a tulpinii şi vin¬ 
decarea rănilor 
produse de dife¬ 
rite cauze. Cam¬ 
biul apare ca o 
cămaşă cilindrică, 
continuă, foarte 


Lemn 


S/rai generator 

M %c Cooj ' â 





Fig. 6. Secţiune transversală 
şi longitudinală prin tulpină, 
pentru a se vedea ^ poziţia 
zonei generatoare. 

Sfraf genera for 



Fief. 7. Cînd se 
deslipeşte coaja de 
pe lemn f zona ge¬ 
neratoare se des¬ 
face în două, o 
parte din ea rămî- 
nînd pe lemn, iar 
alta pe fata interi¬ 
oară a cojii. 

mare — părţile 


subţire, aşezată între coa¬ 
jă şi lemn, pe toată lun¬ 
gimea trunchiului şi a 
ramurilor. 

Cînd se dezlipeşte coa¬ 
ja de pe tulpină, o parte 
din celulele cambiului ră- 
mîn prinse pe lemn, iar 
o altă parte pe faţa inte¬ 
rioară a cojii (fig. 7). Da¬ 
torită acestui fapt, cînd o 
nouă porţiune de coajă, 
dezlipită în acelaşi mod şi 
provenită de la o altă ra¬ 
mură, de la o altă plantă 
din aceeaşi specie sau 
dintr-o specie înrudită, se 
suprapune peste lemnul 
proaspăt decojit, cambiul 
celor doi parteneri vino 
în contact şi — drept ur- 
suprapuse se sudează. 


Acelaşi fenomen se produce şi în timpul 
altoirii. In acest caz, altoiul şi portaltoiul 
trebuie astfel pregătiţi şi îmbinaţi, încît 
cambiul lor să vină în contact direct. 

Acest lucru se realizează în două mo¬ 
duri : fie introducînd partea secţionată 
a altoiului sub coaja portaltoiului (ca la 
altoirile în ochi şi sub coajă), fie alipind 
marignile cojii secţionate de la altoi şi 
portaltoi, în aşa fel ca feţele lor interioare 
(pe care se găsesc celule de cambiu) sa 
vină la acelaşi nivel, cum este cazul la 
altoirile în copulaţie, în triangulaţie şi în 
despicătură, care vor fi descrise mai de¬ 
parte. 

Sudura dintre altoi şi portaltoi se pro¬ 
duce numai dacă aceştia se îmbină în cel 
mai scurt timp după ce au fost pregătiţi, 
în caz contrar, părţile lor secţionate, rămî- 
nînd prea mult timp în contact cu aerul, 
se oxidează, încep să se brunifice şi, drept 
urmare, procentul de prindere la altoire 
scade. Tot pentru asigurarea izolării păr¬ 
ţilor secţionate de contactul cu aerul, le¬ 
garea cu rafie şi ungerea cu mastic (ceară 
de altoit) trebuie să se facă imediat şi în 
cele mai bune condiţii. Masticul trebuie să 
fie aşezat într-un strat subţire şi uniform, 
fără întreruperi, iar dacă după 2—3 zile se 
constată că a format crăpături, acestea se 
astupă tot cu mastic. 

în tot timpul lucrului, dar mai ales atunci 
cînd se efectuează tăieturile, acestea ~tre- 

buie ferite de atingerea cu pămîntul, pra¬ 
ful etc. Lama briceagului de altoit trebuie 
menţinută totdeauna curată, de aceea după 
fiecare altoire se şterge cu o cîrpă. Pătrun¬ 
derea oricăror substanţe străine între altoi 
şi portaltoi (praf, grăunciori de nisip, pă- 
mînt) împiedică sau îngreuiază formarea 
ţesutului de vindecare a rănilor (calus) şi 
deci prinderea la altoire. 

Suprafeţele secţionate, prin care se pun 
în contact altoiul cu portaltoiul, trebuie să 
fie suficient de mari (lungi de cel puţin 
3—4 cm) şi cit mai plane, realizate dintr-o 
singură tăietură a lamei briceagului, care 
trebuie să taie foarte bine. Dacă secţiunile 
nu sînt plane (netede), cînd se îmbină, în¬ 
tre ele rămîn goluri care stînjenesc sau 
chiar împiedică prinderea altoiului. 

Prinderea la altoire depinde şi de virstci 
altoiului. Altoiul poate fi o porţiune de 
lăstar sau de ramură în vîrstă de un an. 
Altoirea cu ramuri mai bătrîne dă rezultate 
slabe şi de aceea nu se utilizează. Portalto¬ 
iul poate avea şi o vîrstă mai înaintată, fără 
ca acest lucru să influenţeze negativ prin¬ 
derea la altoire. Pomii bătrîni, îndeosebi 
merii şi perii, pot fi altoiţi şi realtoiţi pînă 
la vîrstă de 40—50 de ani, dacă se află în 
perfectă stare de vegetaţie. Cînd portaltoiul 

este lînăr, planta obţinută prin altoire va 
avea însă o viaţă mai lungă. De aceea în 
pepinieră se altoiesc puieţi în vîrstu de un 
an, obţinerea acestora fiind rapidă şi 
uşoară. 

în momentul altoirii ochii de pe altoi 
trebuie să fie bine dezvoltaţi, iar lemnul 
suficient de copt, adică cu ţesuturile ligni- 
ficate (întărite). Cînd se folosesc altoi prea 
subţiri, firavi, cu lemnul necopt, fără sufi¬ 
ciente substanfe de rezervă şi cu mugurii 
slab dezvoltaţi, se obţin rezultate nesatis¬ 
făcătoare. 

Timpul cînd se efectuează altoirea are un 
rol hotărîtor asupra prinderii. Ca indicaţie 
generală trebuie reţinut faptul că altoirile 
in ochi şi sub coajă pot fi efectuate numai 
în perioadele cînd coaja se desface bine 
de pe lemn, adică primăvara (în lunile apri¬ 
lie şi mai) sau spre sfîrşitul verii (în luna 
august). Coaja se desprinde uşor de pe 
lemn cînd seva circulă bine în corpul plan¬ 
tei. Dimpotrivă, toamna şi iarna, cînd cir¬ 
culaţia sevei este prea slabă sau încetează, 
coaja nu se desface. 

Celelalte altoiri, care nu necesită des¬ 
facerea cojii (în copulaţie, în triangulaţie ; 
în despicătură etc.) se execută la începutul 
primăverii, cu puţin înainte ca pomii să 

pornească în vegetaţie. Ele se pot executa 
şi mai tîrziu, cu condiţia ca altoii să fie re¬ 
coltaţi din toamnă sau în cursul iernii 
şi să fie ţinuţi în nisip potrivit de umed 
pînă în momentul altoirii. 

La altoirile de primăvară, mugurii de pe 
altoi pornesc în creştere în scurt timp după 
altoire. Ei formează lăstari viguroşi care 
pînă toamna îşi coc bine lemnul. La altoirea 
din luna august, deşi se realizează sudura 
dintre altoi şi portaltoi, ochii nu pornesc 
în creştere decît în primăvara următoare. 
Şi este normal să se întîmple aşa, întrucît 
plantele din zona temperată a globului pă- 
mîntesc (în care se află şi ţara noastră), 
unde în cursul unui an există patru ano¬ 
timpuri (primăvară, vară, toamnă şi iarnă), 
s-au adaptat în cursul evoluţiei lor la 
schimbările periodice ale timpului. Dacă 
mugurii lor ar porni în creştere spre sfîrşi- 
ţul verii sau toamna, lăstarii formaţi ar 
intra cruzi (fragezi) în iarnă şi ar degera. 

Dacă altoirea din cursul lunii august se 
începe prea devreme, iar toamna este lungă 
şi călduroasă, se întîmplă ca unii altoi 
să pornească în creştere. în acest caz se 
recomandă ca după ce lăstarii altoi for¬ 
mează cîte două-trei frunze, să li se ciu- 

pească vîrful cu unghiile. Prin această ope¬ 
raţie, ei sînt opriţi din creştere şi încep 
să-şi coacă ţesuturile. 

Trebuie evitată altoirea în lunile iunie 
şi iulie, cînd seva este abundentă, deoarece 
în astfel de condiţii ochii de pe altoi por¬ 
nesc imediat în creştere, dar lăstarii care 
se formează nu reuşesc să-şi încheie la 
timp creşterea şi deci nu se pot pregăti bine 
pentru iarnă. 


V 


INSTRUMENTE Şl MATERIALE 
FOLOSITE LA ALTOIT 


Principalul instrument utilizat în prac¬ 
tica altoirilor este briceagul de altoit. Lama 
acestuia trebuie să fie inoxidabilă (să nu 
ruginească) şi din oţel de foarte bună ca¬ 
litate, care să se ascută bine, ca şi briciul 
de bărbierit. 

Pentru ascuţirea bricegelor de altoit se 
folosesc gresii (pietre) speciale. Prima as¬ 
cuţire a lamei briceagului, cînd acesta este 
nou, neutilizat, se face pe o gresie cu 
granulaţie mai grosieră, adică mai aspră la 
pipăit. In continuare, lama se ascute pe o 
altă gresie mai puţin aspră, cu granulaţie 
fină, pe care s-a pus puţin ulei, iar după 

aceea se trage pe o curea, aşa cum proce¬ 
dează frizerii cu bricele lor de bărbierit. 
Desigur că şi această operaţie necesită o 
anumită îndemînare, care se formează pe 
bază de exerciţii, sub îndrumarea unui al- 
toitor calificat. 

Lama briceagului se ascute pe gresie 
numai pe o singură parte şi anume pe 
aceea prevăzută cu o crestătură, care folo¬ 
seşte la deschiderea briceagului. 

Nu este permisă ascuţirea bricegelor de 
altoit la polizoare cu mişcare rapidă, deoa¬ 
rece lama se încălzeşte prea tare şi se de- 
căleşte, pierzîndu-şi astfel din rezistenţă ; 
în acest caz tăişul ei se îndoaie în timpul 
lucrului. 

Briceagul de altoit trebuie folosit numai 
la altoiri şi nu în alte scopuri, pentru a se 
evita ruginirea şi stricarea lamei, eventual 
ruperea ei. El trebuie mînuit cu o deose¬ 
bită atenţie, întrucît, avînd lama foarte 
bine ascuţită, poate produce răni grave. 
Pentru prevenirea unor astfel de accidente, 
lucrarea de altoit se începe numai după un 
prealabil instructaj, în care se prelucrează 
normele de protecţia muncii. 

Uncie altoiri, ca de exemplu cea cu ochi, 
nu mai necesită alte instrumente, in atară 

de briceagul de altoit. Cînd se altoiesc 
însă în cap ramurile mai groase din co¬ 
roană sau puieţi cu un diametru mai mare, 
sînt necesare ferăstraie, eventual şi co- 
soare cu care se netezesc rănile produse 
de ferăstrău. 

La altoirea în despicătură se utilizează 
un alt instrument, denumit despicător (fig. 8). 
Cu acesta se spintecă (despică) capetele 
ramurilor care se altoiesc. în această 
despicătură se introduc apoi altoii, aşa cum 
se va arăta mai departe. 

Pentru efectuarea legăturii peste locul al¬ 
toit, cu scopul de a realiza un contact mai 
strîns între altoi şi portaltoi, se folosesc 
rafia, fibrele din coajă de tei topită, ată 
sau fîşii speciale din material plastic. 
Acestea din urmă sînt cele mai bune, întru- 
cît permit creşterea în grosime a portalto- 
iului, nemaifiind nevoie de slăbirea legă¬ 
turilor. 

La cele mai multe altoiri (sub coajă, în 
despicătură, în triangulaţie şi altele), în¬ 
deosebi la cele unde se produc răni mari, 
este necesar masticul sau ceara de altoit. 
Masticul protejează rănile, care, fiind aco¬ 
perite, se vindecă mai uşor. Cînd rănile 
sînt mari şi rămîn neacoperite, în contact 

Fig. 3. Instrumente pentru altoit: 

a _ briceag universal, care poate fi folosit la toate 

altoirile ? 6 b-briceag ’ţip oculator folos.numai 
pentru altoireajn ochire - «sor^d - foarfec , 

direct cu aerul uscat, razele solare, ploaia 
etc., ele se vindecă anevoie şi uneori in¬ 
complet, iar altoii nu se prind. 

Se utilizează două feluri de mastic : unul 
asemănător cu vaselina, care se foloseşte 
neîncălzit (masticul la rece) şi un altul 
care se poate utiliza numai după ce este 
puţin încălzit (masticul la cald), deoarece 
la temperatura obişnuită se întăreşte şi nu 
mai poate fi întins într-un strat foarte sub¬ 
ţire peste rănile făcute la altoire. 

Masticul poate fi procurat din comerţ. 
La nevoie, el poate fi preparat după anu¬ 
mite reţete. 

De exemplu, masticul care se foloseşte 
la rece poate fi pregătit după una din ur¬ 
mătoarele reţete : 

Reţeta I: 

750 g sacîz 
75 g seu 

75 g ceară de albine 
120 g spirt denaturat 

Reţeta a II-a : 

830 g sacîz 

30 g seu 

15 g smoală 

25 g cenuşă 

90 g spirt denaturat 



Sacîzul, ceara de albine şi eventual 
smoala, după ce se mărunţesc bine, se pun 
împreună cu seul într-un ceaun cu o ca¬ 
pacitate de două-trei ori mai mare decît can¬ 
titatea de mastic ce trebuie preparată. Este 
necesar ca ceaunul să fie mai mare, întru- 
cît în timpul topirii şi fierberii conţinutul 
din el se umflă. Ceaunul se aşază apoi 
deasupra unui foc domol, iar materialele 
din el, în timp ce se topesc, se amestecă 
cu lopăţica, pentru a se omogeniza (unifor¬ 
miza) cît mai bine. Dacă focul este prea 
iute, precum şi în cazul cînd nu se mes¬ 
tecă cu lopăţica, amestecul din ceaun se 
revarsă peste marginile acestuia şi fiind 
foarte inflamabil (se aprinde uşor) poate 
produce accidente din cele mai grave, chiar 
incendii. 

In cazul celei de a doua reţete, după to¬ 
pirea amestecului se adaugă, puţin cîte pu¬ 
ţin, cenuşă, agitînd tot timpul cu lopăţica 
pentru uniformizare. Apoi se ia ceaunul de 
pe foc, se lasă să se răcească puţin, pentru 
ca temperatura conţinutului să scadă sub 
79 grade Celsius (punctul de evaporare a 
spirtului), după care se adaugă spirtul de¬ 
naturat, amestecînd bine cu lopăţica. -Mas- 

ticul astfel obţinut se toarnă şi se păstrează 
în cutii sau în borcane bine închise, în 
camere reci şi întunecoase, unde rămîne 
vîscos, ca o pastă. 

Masticul, care se foloseşte la cald, se 
pregăteşte în mod asemănător, dar nu i se 
mai adaugă spirt denaturat. După ce se to¬ 
peşte amestecul din ceaun, care este com¬ 
pus din sacîz măruntit, seu şi ceară de al¬ 
bine, se adaugă 10 grame ocru (vopsea) 
pentru un kg de mastic, cu scopul de a-i 
da o culoare atrăgătoare, apoi se amestecă 
bine conţinutul ceaunului şi se toarnă lent. 
dar continuu, sub formă de şuvoi, într-un 
vas cu apă, pentru a se răci. După ce tem¬ 
peratura lui scade şi poate fi apucat cu 
mîna, masticul (care are aspectul unei 
paste dense) se scoate cît mai repede din 
apă şl se frămîntă bine pe o scîndură bine 
umezită, pentru a se elimina toată apa din 
el. Masticul astfel pregătit se modelează 
sub formă de turte sau de colaci, care pot 
fi păstrate mult timp. în ziua altoirii, tur¬ 
tele de mastic se sfărîmă şi se pun într-un 
vas care se încălzeşte nu direct pe foc, ci 
prin introducerea într-un alt vas cu apă. 

în momentul folosirii, masticui nu tre¬ 
buie să fie prea cald (încins), deoarece 
arde ţesuturile pomilor. 

Un mastic de bună calitate nu trebuie să 
crape după uscare şi nici să se topească şi să 
se scurgă de pe rană în zilele călduroase. 


VI 


PRINCIPALELE METODE DE ALTOIRE 
I 

) 

A. ALTOIREA ÎN OCHI (oculafia) 

Dintre toate metodele de altoire cunos¬ 
cute, altoirea în ochi are cea mai largă 
utilizare. In mod practic, aproape toţi pomii 
altoiţi care se produc în pepiniere sînt ob¬ 
ţinuţi prin această metodă. Ea este folosită 
de asemenea la altoirea trandafirilor şi a 
lămîilor. 

Această altoire se numeşte „în ochi", 
deoarece în calitate de altoi se foloseşte 
un singur mugur (ochi) cu o porţiune de 
coaja şi lemn în jurul lui. 

După perioada de timp cînd se executa 
se deosebesc două feluri de altoire în ochi. 

a. Altoirea în ochi dormind. Se efectu¬ 
ează în cursul lunii august. Ochiul-altoi, deşi 
se prinde, rămîne in stare dormindă pînă 
in primăvara următoare, cînd porneşte în 
creştere. Este altoirea care se utilizează cel 
mai mult în pepinierele de pomi. 

b. Altoirea în ochi crcscînd. Se execută 
în lunile aprilie şi mai, iar ochii altoiţi 
pornesc imediat în creştere, de unde şi de¬ 
numirea ce i s-a dat. Acest fel de altoire 
se foloseşte mai mult în cazul trandafirilor 
şi lămîilor. 

Ca tehnică de execuţie, altoirea în ochi 
dormind nu se deosebeşte de cea în ochi 
crescînd. Momentul cel mai favorabil pen¬ 
tru altoirea în ochi este atunci cînd coaja 
se desface cu uşurinţă de pe lemnul port- 
altoiului. 

Mugurii necesari pentru altoirea în ochi 
dormind se iau de pe lăstarii în creştere, 
care poartă frunze. Lăstarii se recoltează 
în ziua altoirii sau cu 1—2 zile mai de¬ 
vreme, de pe pomi în producţie, sănătoşi, 
aparţinînd soiurilor ce trebuie înmulţite. 

l ăstarii buni pentru altoit trebuie să în¬ 
deplinească următoarele condiţii : să aibă 
grosimea unui creion (6—10 mm în diame¬ 
tru), lungimea de cel puţin 30—40 cm şi 

mugurii complet dez¬ 
voltaţi. Aceste con¬ 
diţii sînt îndeplinite 
in cea mai mare mă¬ 
sură de lăstarii care 
cresc în partea peri¬ 
ferică a coroanei, 
unde condiţiile de 
luminozitate şi de 
aeraţie sînt cele mai 
favorabile. Nu se vor 
folosi la altoire lăs¬ 
tarii prea subţiri, cu 
frunze şi muguri 
mici, care au crescut 
in părţile umbrite ale 
coroanei. 


Fig. 9. Lăstarul altoi îna¬ 
inte de fasonare (dreapta) 
şi după fasonare (stingă). 


Lăstarii se taie de 
pe pomi cu foarfe¬ 
cele. Imediat vor fi 
fasonaţi cu briceagul 
de altoit, adică li se 
va îndepărta limbul 
frunzelor şi o parte din peţiol (fig. 9), cu 
scopul de a micşora la maximum pierderea 
apei din ţesuturile lor, prin transpiraţie. Din 
peţiolul frunzei rămîne pe lăstar numai o 
porţiune lungă de circa 1 cm. Vîrful lăsta- 

rului, fiind prea fraged şi cu mugurii nedez¬ 
voltaţi, va fi suprimat complet. 

Lăstarii fasonaţi vor fi legaţi în mănun¬ 
chiuri de cîte 25—30 de bucăţi, etichetaţi 
şi introduşi într-o găleată cu puţină apă, 
pentru a nu se ofili. Pe etichetă se scrie 
I denumirea soiului. 

Pînă în momentul altoirii, vasele cu lăs¬ 
tarii altoi vor fi păstrate în camere răco¬ 
roase sau în pivniţe. 

Cînd altoii se transportă la distanţe 
mari, ei vor fi înveliţi bine în muşchi ume¬ 
ziţi, pînză de sac sau cîrpe ude, eventual 
se introduc în pungi din material plastic, 
pentru a nu se ofili. 

După recoltarea şi fasonarea lăstarilor 
altoi, se va trece la altoirea propriu-zisă, 
procedîndu-se în felul următor : 

Pe tulpina portaltoiului, în locul ales 
pentru altoire, se efectuează, cu lama bri¬ 
ceagului, două tăieturi perpendiculare una 
pe alta, în formă de T, adînci pînă la lemn 
(fig. 10). Tăietura verticală are o lungime 
de 3—3,5 cm, iar cea orizontală de 6—8 mm. 
Tăietura orizontală poate fi dreaptă 
sau uşor curbată. După aceea se desprinde 
coaja de pe lemn cu ajutorul spatulei bri¬ 
ceagului, care se introduce sub marginile 

Fi(j. 10. Altoirea In ochi. Executarea tăieturii 
în coaja portaltoiului. 


cojii, incepînd din locul unde se unesc 
cele două tăieturi în formă de T, iar apoi 
se plimbă de sus în jos şi invers, pe sub 
coajă, pe ambele părţi ale tăieturii verti¬ 
cale. Coaia se desprinde numai pe o lăţime 
egală cu tăietura orizontală a T-ului 
(6—8 mm), adică atît cit este necesar pen¬ 
tru a putea introduce altoiul sub ea. 

In continuare urmează detaşarea ochiu- 
lui-altoi. Acesta trebuie să aibă aproxima¬ 
tiv aceeaşi lungime cu cea a tăieturii în 
formă de T de pe portaltoi, adică 3—3,5 cm. 

Nu toţi ochii (mugurii) de pe un lăstar 
sînt normal dezvoltaţi şi deci buni pentru 
altoit, ci numai aceia situaţi în partea de 
mijloc a lăstarului. Ochii de la baza şi 

dinspre vîrful lăstarului sînt mai mici şi 
slab dezvoltaţi. în mod obişnuit, de pe un 
lăstar potrivit de lung pot fi folosiţi ca al- 
toi 5—7 ochi. 

Aşa cum s-a arătat, fiecare ochi bun de 
altoit este scos de pe lăstar împreună cu 
o porţiune de coajă şi cu foarte puţin lemn. 
Se procedează în felul următor : 

Lăstarul altoi va fi ţinut în mina stingă, 
degetul arătător al acestei mîini aflindu-se 
sub lăstar, în dreptul ochiului care trebuie 
detaşat (fig. 11). Tăietura se începe cu baza 
lamei briceagului la circa 1,5 cm deasupra 
ochiului şi se continuă pînă la 1,5 cm sub 
ochi. Ea se execută printr-o mişcare de 
alunecare a tăişului lamei, care înaintează 
concomitent de sus în jos şi de la stînga 



Fig. 11. Scoaterea ochiului altoi (după N. Constan- 
tinescu şi colaboratorii). 

Fig. 12. Cum tre¬ 
buie sa arate 
ochiul altoi, privit 
dintr-o parte (a) şi 
pe tăietură (b). 


spre dreapta. Ochiul este scos împreună cu 
coaja şi o pojghiţă de lemn foarte subţire, 
ca o foiţă de ţigară (fig. 12). Dacă pojghiţa 
de lemn este prea groasă, altoiul nu se 
prinde. Ochiul detaşai se apucă cu mina 
şi se introduce sub coajă, împingîndu-1 
cu spatula de la vîrful lamei briceagului 
(fig. 13). Dacă el este mai lung decit tă¬ 
ietura în formă de T de pe portaltoi şi 
nu intră în întregime sub coajă, partea 
care rămîne în afară se taie pe linia 
orizontală a T-ului. După aceea se leagă 
strîns cu un fir de rafie, începînd de sus 
în jos, astfel ca spiralele să fie una lin¬ 
gă alta şi să ocolească peţiolul şi ochiul. 

Se practică mai multe metode de fixare 
(înnodare) a capătului rafiei, după înfă- 

Fig. 13. Introducerea ochiului sub 
coaja portaltoiului. 

şurarea ei peste altoi, din care două dau 
rezultate mai bune : 

a) sub ultima spirală se introduce ca¬ 
pătul rafiei de două ori şi apoi se strînge, 
trăgîndu-se de el ; 

b) un capăt al rafiei (cel scurt) se prinde 
sub spirale, în formă de laţ, prin care 
se introduce capătul cu care s-a înfăşu¬ 
rat şi apoi se trage în sus (fig. 14)- 

Cînd legătura este bine făcută, spira¬ 
lele nu trebuie să se mişte cînd se trece 
cu unghia degetului arătător peste ele. 

Fig. 14. Diferite metode de legare a 
altoiului: 

a — cu introducerea capătului rafiei 
sub ultima spirală; b — cu înnodare 
sub formă de laţ; c — cum arată 
altoitul după legare. 

La altoirea în ochi nu se foloseşte ceara 
de altoit. 

în condiţiile de pepinieră, această al¬ 
toire este efectuată de echipe din cîte 
trei lucrători, din care unul altoieşte, iar 
ceilalţi doi leagă. în decurs de 10 ore, 
o astfel de echipă execută 000—1200 de 
altoiri, uneori şi mai mult. 

După 10—14 zile se verifica prinderea 
la altoire, se slăbesc legăturile şi se re- 
altoiesc puieţii neprinşi. 

Verificarea prinderii la altoire se face 
atingînd peţiolul ochiului cu degetul ; 
dacă peţiolul cade, ochiul s-a prins, dim¬ 
potrivă, dacă el s-a uscat şj nu cade, 
înseamnă că ochiul altoi nu s-a prins, 
în acest caz se altoieşte din nou. 

O dată cu controlul prinderii se slăbesc 
legăturile. Din luna august, cînd se efec¬ 
tuează această altoire şi pînă la sfîrşitul 
toamnei, portaltoiul continuă să crească 
în grosime şi va fi strangulat dacă nu se 
slăbeşte legătura. Slăbirea legăturii se 
face prin răsucirea ei în sens invers sau 
prin tăierea a 1—2 spirale. Dacă legătura 
cade complet, cînd se taie spiralele, ea 
se reface, însă va fi puţin mai largă. 

Trebuie subliniat că legătura se slăbeşte 
sau se reface, dar nu va fi îndepărtată 
complet decît în primăvara următoare. 
In caz contrar, marginile cojii din jurul 
altoiului se ridică şi ochiul este uneori 
eliminat (,,scuipat"). 

Dacă este executată corect, rapid şi la 
momentul optim, avînd grijă ca altoiul să 
aibă lemn cît mai puţin, aîtoiurile în ochi 
se prind în proporţie de 100%. 

întrucît operaţia principală la altoirea 
în oculaţie o constituie detaşarea rapidă 
şi cît mai corectă a ochiului de pe lăstar, 
trebuie să se facă cît mai multe exerciţii 
în această privinţă, urmărind de fiecare 
dată ca pojghiţa de lemn de sub coaja 
altoiului să fie cit mai subţire. 

Avantajele altoirii în ochi sînt nume¬ 
roase. Ea poate fi executată de oricine 
şi cu rezultate foarte bune. Nu produce 
răni mari portaltoiului, întrucît acestuia 
i se secţionează numai coaja, fără a se 
face tăieturi în lemn, care se vindecă mai 
greu. Permite altoirea pomilor de toate 
vîrstele, dar îndeosebi a celor tineri (pu- 
ieţi), care cresc în pepinieră. Altoii se 
sudează foarte bine cu portaltoii şi pe 
măsura înaintării pomilor în vîrstă su¬ 
dura devine tot mai trainică. 

Pe lîngă toate acestea, altoirea în ochi 
mai prezintă avantajul că nu necesită o 
cantitate mare de lăstari altoi. Este sufi¬ 
cient să iei cîţiva lăstari din coroana 
unui pom şi cu ochii de pe ei să alto- 
ieşti zeci de puieţi portaltoi. De pe un 
singur pom care trebuie înmulţit se pot 
recolta 25—30 de lăstari care sînt sufi¬ 
cienţi pentru a altoi 150—200 de plante 
noi, uneori şi mai multe. Din acest punct 

de vedere, altoirea în ochi este superi¬ 
oară tuturor celorlalte metode de altoire, 
fapt care explică — între altele — şi 
utilizarea ei largă în producţie. 

în cazul soiurilor noi, deosebit de va¬ 
loroase, din care la început nu posedăm 
decît cîtiva pomi care trebuie rapid în¬ 
mulţiţi şi în cantitate cît mai mare, al¬ 
toirea în ochi este de-a dreptul salva¬ 
toare. Ea permite utilizarea la maximum 
a mugurilor de pe lăstari, fiecare dintre 
aceştia putînd da naştere la o nouă 
plantă. La celelalte metode de altoit este 
necesară minimum o ramură-altoi cu 2—3 
muguri pentru a altoi o nouă plantă. Cu 
alte cuvinte, altoirea în ochi realizează 
o economie de altoi de cel puţin 2—3 
ori mai mare decît oricare din celelalte 
metode de altoit. 

Ţinînd seama, pe de o parte, şi de 
faptul că altoirea în ochi nu cere efor¬ 
turi fizice şi nici inventar special, în afa¬ 
ră de un briceag de altoit şi de rafie, 
trebuie să existe o preocupare mai mare 
pentru deprinderea ei de către tineri. 

în prezent, prin altoirea în ochi se pro¬ 
duc numai în ţara noastră cîte 8—10 mi¬ 
lioane de pomi altoiţi, anual. Această cifră 
este suficientă pentru a ilustra importanţa 

acestei metode de altoire pentru economia 
naţională. Ea are o largă aplicabilitate nu 
numai la noi, ci în toate ţările cu pomicul¬ 
tura avansată. 


B. ALTOIRILE JIU RAMURI DETAŞATE 

Aceste altoiri se deosebesc de altoirea 
in ochi prin aceea că altoiul nu mai este 
reprezentat printr-un singur mugur cu o 
porţiune de coajă şi foarte puţin lemn în 
jurul lui, ci printr-o bucată de ramură 
anuală, cu 2—3 muguri, care, în preala¬ 
bil, a fost detaşată (separată) de pe plan- 
ta-mamă. Din aceasta grupă de altoiri fac 
parte altoirea în copulaţie, altoirea în 
triangulaţie, altoirea în despicătură, alto¬ 
irea sub coajă şi altele mai puţin folosite. 

1. ALTOIREA iN COPULAŢIE 
(englezeasca) 

Această altoire are o utilizare mai mică 
în pomicultură, în schimb îşi găseşte o 
largă aplicare în viticultură. Se poate 
afirma că ea joacă in cultura viţei de vie 
acelaşi rol pe care ii are altoirea în ochi 
la înmulţirea pomilor. 

Se execută la sfîrşitul iernii şi primă¬ 
vara devreme, după trecerea gerurilor 
mari, adică de la sfîrşitul lunii februarie 
pînă în aprilie. 

Se foloseşte la realtoirea puieţilor în 
pepinieră (care nu s-au prins la altoirea 
în ochi din luna august) şi la realtoirea 
ramurilor subţiri din coroana pomilor ti¬ 
neri, în livadă. 

Puieţii portaltoi, ca şi ramurile care se 
folosesc ca altoi, trebuie să aibă grosimea 
unui creion, adică un diametru de 6—12 mm. 

Ca altoi se utilizează o porţiune de ra¬ 
mură de un an, cu 2—3 muguri. Ramurile 
altoi se recoltează la sfîrşitul toamnei, in 
cursul iernii sau primăvara foarte de tim¬ 
puriu, înainte ca mugurii să înceapă a se 
umfla. Ele se leagă în pachete de cîte 
25—30 de bucăţi şi se ţin stratificate în 
nisip, în poziţie culcată, în şanţuri adînci 
de 50 cm, la umbra unor clădiri, unde 
primăvara pămîntul se încălzeşte mai în¬ 
cet. în momentul altoirii, ele trebuie să 
aibă mugurii neporniţi în vegetaţie. 

Altoirea în copulaţie poate fi utilizată 
numai atunci cînd altoiul are aceeaşi gro¬ 
sime cu portaltoiul. Dacă unul dintre aceş¬ 
tia este mai gros decît celălalt, zonele lor 

generatoare nu se suprapun şi, ca atare, 
altoiul nu se prinde. 

Se .practică două feluri de altoire în 
copulaţie : 

a) altoirea în copulaţie simplă; 

b) altoirea în copulaţie perfecţionată 
(îmbunătăţită). 

La altoirea în copulaţie simplă se pro¬ 
cedează în felul următor (fig. 15, 16, 17) : 

Portaltoiul se taie oblic în locul unde 
trebuie altoit. Lungimea acestei tăieturi 
trebuie să fie o dată şi jumătate pînă la 
de două ori şi jumătate mai mare decît dia- 


Fig. 15. Altoirea 
în copulaţie sim¬ 
plă: 

a — altoiul şi port¬ 
altoiul pregătiţi pen¬ 
tru altoire; b —su¬ 
prapunerea secţiu¬ 
nilor înainte de le¬ 
gare. 


metrul portaltoiului. 

Fig. 16. Poziţia mîinilor 
la efectuarea altoirii 
în copulaţie. 



Fig. 17. După e- 
fectuare, secţiunea 
altoiului trebuie să 
fie egală cu cea 
a portaltoiului. 


Dintre ramurile altoi se alege una de 
aceeaşi grosime cu portaltoiul şi la ca¬ 
pătul de jos i se face o tăietură oblică 
(piezişă) egală cu aceea de pe portaltoi. 
Se are grijă ca tăietura de pe altoi să 
fie în partea opusă unui mugur. 

Atît la altoi, cît şi la portaltoi, tăietu¬ 
rile oblice se fac dintr-o singură mişcare 
a lamei briceagului ; ele trebuie să fie 

Plano 



bine 



greş\ 


Plon/c/totea sec//an n 


gres/f 


Fig. 18. Secţiune corectă şi greşită. 


perfect plane, să se suprapună cit mai 
exact, astfel ca să fie în contact pe toată 
lungimea lor. Dacă tăieturile sint concave 
sau convexe, ele vin în atingere numai 
parţial (fig. 18) şi nu se pot suda complet. 

In cazul că tăieturile nu se potrivesc 
dintr-odată, cea de pe altoi se reface pînă 
cînd devine egală cu aceea a portaltoiu- 
iui. Altoitorii experimentaţi reuşesc să 
execute dintr-o singură dată ambele sec¬ 
ţiuni egale, întrucît ei dau lamei bricea¬ 
gului totdeauna aceeaşi înclinare faţă de 
ramura altoi. 

După ce secţiunea de pe altoi este egală 
cu a portaltoiului, se retează puţin 
oblic ramura altoi deasupra celui de-al 
doilea mugur. 

Se suprapun imediat secţiunile altoiului 
şi portaltoiului şi se leagă, avînd grijă să 
nu se deplaseze în timpul legării. După ace¬ 
ea capătul altoiului şi locul altoirii se aco¬ 
peră cu un strat subţire de mastic, astfel ca 
porţiunile rănite să fie cit mai bine izolate 
de contactul cu aerul sau cu apa prove¬ 
nită din ploi sau din rouă. 

Altoirea în copulaţie îmbunătăţită se 
execută la fel ca precedenta, cu deosebi¬ 
rea că pe feţele tăiate ale altoiului şi 
portaltoiului se face în plus cîte o limbă 
(fig. 19, 20), avînd scopul de a mări su¬ 
prafaţa de sudură şi stabilitatea în timpul 
legării, precum şi rezistenţa la acţiunea 
vînturilor. Limbile se execută cu foarte 
mare atenţie prin mişcarea lamei bricea- 


Fig. 19. Altoire în 
copulaţie îmbună¬ 
tăţită. 

Fig. 20. Modul de executare a limbilor la altoirea 
în copulaţie îmbunătăţită. 

guiui de sus în jos şi de la stînga spre 
dreapta. Ele trebuie să fie potrivit de 
groase şi egale ca lungime şi grosime, 
pentru a se putea îmbina exact. Dacă sînt 
prea subţiri, nu oferă suficientă stabili¬ 
tate la locul lor de contact şi se pot rupe, 
iar în cazul cînd sînt prea groase nu vin 
bine în atingere una cu alta şi rezultă o 
îngenunchere (cotitură) la locul de unire 
a altoiului cu portaltoiul. In timpul efec¬ 
tuării limbilor, lama briceagului trebuie 
să înainteze pieziş şi nu paralel cu mar¬ 
ginea altoiului sau cu suprafaţa secţiunii 
din capătul lui. 

O alta condiţie care trebuie îndeplinită 
este aceea ca limbile să fie cu ceva mai 
lungi decît 1/3 din lungimea secţiunilor 
oblice din capetele altoiului şi portailo- 
iului, fiind situate la mijlocul acestora. 

După efectuarea limbilor se îmbină al¬ 
toiul cu portaltoiul, se leagă şi se unge 
cu mastic. 

Altoirea în copulaţie îmbunătăţită este 
mai greu de executat decit cea în copu¬ 
laţie simplă, dar dă rezultate mult mai 
bune. 

Operaţiile esenţiale de a căror bună 
executare depinde reuşita acestei altoiri 
sînt: 

a) Dimensionarea cît mai exactă a al- 
toilor şi portaltoilor, pentru ca aceştia să 
aibă aceeaşi grosime. Grosimea se apre¬ 
ciază ,,din ochi' 1 . 

b) Efectuarea unor secţiuni oblice egale 
ca lungime, atît la altoi, cît şi la port- 
altoi. Pentru a realiza acest lucru sînt 
necesare multe exerciţii, căutînd de fie¬ 
care dată ca lama briceagului să aibă 
aceeaşi poziţie faţă de ramura care se 
taie. 

Numai după ce se obţin secţiuni oblice 
egale se trece la efectuarea limbilor. 
Acestea trebuie să fie de asemenea egale 

între ele şi executate cu atenţie pentru 
ca lama briceagului să nu scape, prociu- 
cînd accidente. 

c) îmbinarea secţiunilor, legatul şi un¬ 
gerea cu mas'tic să se facă imediat şi cit 
mai atent. 

2. ALTOIREA ÎN TRIANGULAŢIE 
SAU ÎN PICIOR DE CAPRĂ 

Se poate executa în perioada de la sfir- 
şitul lunii februarie pină la începutul lu¬ 
nii mai, cu condiţia ca altoii să fie recol¬ 
taţi din timp — ca şi la altoirea în copu¬ 
laţie — şi astfel păstraţi încît mugurii lor 
să nu fie umflaţi. 

Această metodă de altoire este reco¬ 
mandabilă în pepinieră şi la realtoirea 
puieţiior mai groşi care nu pot fi altoiţi 
în copulaţie. De asemenea poate fi utili¬ 
zată şi la altoirea ramurilor din coroa¬ 
nele pomilor tineri şi în producţie, cu 
condiţia ca în locul altoirii ramura res¬ 
pectivă să aibă un diametru de 1—4 cm. 
Cînd ramura care se altoieşte este mai 
groasă, rănile produse fiind mari, se vin¬ 
decă mai greu. 

PortaItoiul se retează cu ferăstrăul la 
locul ales pentru altoire, într-o porţiune 

netedă, fără noduri, apoi tăietura se nete¬ 
zeşte cu cosorul sau cu briceagul. Această 
tăietură trebuie să fie dreaptă, nu piezişă, 
pentru ca rana să fie cit mai mică şi să 
se vindece repede. 

După aceea, cu mina stingă, portalto- 
iul este apucat strîns la 10—12 cm sub 
capătul retezat, 
iar cu lama bri¬ 
ceagului se e- 
xecută o sco¬ 
bitură laterală 
lungă de 3—5 
cm, sub forma 
unei pene ascu¬ 
ţite, asemănă¬ 
toare cu o pira¬ 
midă triunghiu¬ 
lară cu vîrful 
în jos (fig. 21). 

Scobitura se 
realizează prin 
două tăieturi 
oblice, de ios 
în sus, efectu¬ 
ate cu toată 
lama briceagu¬ 
lui şi nu numai 
cu vîrful, care, 



bme 


Fig. 21. Altoirea în Irianguiatie. 

în acest caz, se poate rupe. Ea nu trebuie 
să fie mai largă şi mai adîncă decît gro¬ 
simea altoiului, în tot cazul nu trebuie să 
ajungă la măduvă. 

Capătul de jos al altoiului va fi pre¬ 
gătit de asemenea sub formă de pană tri¬ 
unghiulară, egală cu scobitura din port- 
altoi, prin două tăieturi oblice, efectuate 
cu lama briceagului. Altoiul se consideră 
bine pregătit cînd intră perfect în lăcaşul 
lui de pe portaltoi, iar zonele generatoare 
vin una în continuarea celeilalte. în cazul 
în care coaja portaltoiului este mai groasă 
decît a altoiului, acesta din urmă se in¬ 
troduce ceva mai înăuntru, în aşa fel 
încît faţa interioară a cojii lui să vină la 
nivelul şi în continuarea feţei interioare 
a cojii de pe portaltoi. Numai în acest 
caz zonele generatoare ale celor doi par¬ 
teneri sînt puse în contact şi se reali¬ 
zează sudura între ţesuturile lor. 

înainte de a fi introdus definitiv în lă¬ 
caşul lui, altoiul se scurtează la 2—3 mu¬ 
guri. După îmbinare, se leagă strîns cu 
rafie şi se acoperă toate rănile cu un strat 
cît mai subţire de mastic. 

Altoirea în triangulaţie — deşi mai greu 
de executat decît cele precedente — pre- 

zintă avantajul că asigură o bună îmbi¬ 
nare a altoiului cu portaltoiul şi dă un 
procent mare de prindere. 

3. ALTOIREA ÎN DESPICATURA 

Se execută primăvara devreme, în ace¬ 
laşi timp cu altoirea în trianguiaţie. Ra¬ 
murile altoi se recoltează şi se păstrează 
de asemenea în acelaşi mod. 

Fiind uşor de executat, altoirea în des- 
picătură se foloseşte mult în pomicul¬ 
tură, îndeosebi la realtoirea pomilor mari. 
în coroană. 

Fiecare ramură care trebuie altoită se 
retează cu ferăstrăul într-o porţiune ne¬ 
tedă, unde diametrul ei nu depăşeşte 
6 cm. Cînd în locul de altoire ramura este 
mai groasă, se produce o rană prea 
mare, care se vindecă greu. Tăietura fă¬ 
cută cu ferăstrăul se netezeşte apoi cu 
cosorul sau cu briceagul de altoit. După 
aceea capătul ramurii se despică în jumă¬ 
tate, pe o adîncime de 4—5 cm, cu aju¬ 
torul despicătorului sau al unui cuţit de 
bucătărie cu lama groasă. Marginile des- 
picăturii se ţin îndepărtate prin introdu¬ 
cerea ciocului despicătorului sau a unei 
pene din lemn. 

Fig. 22. Altoirea în despicatură (după A. Negrilă) : 

a — portaltoiul după despicare; b — pregătirea altoilor; 
c — introducerea altoilor în despicătură; d — potrivi¬ 
rea zonelor generatoare. 


Apoi urmează pregătirea altoilor. în 
fiecare capăt de altoire se introduc cîte 
doi altoi (fig. 22). Aceştia se ascut la 
capătul de jos în formă de pană dublă, 
adică cu două feţe plane şi aproape para¬ 
lele. Fetele se fac de o parte şi de alta 
a unui mugur, începînd cu puţin deasu¬ 
pra acestuia. Fiecare faţă se face dintr-o 
singură tăietură cu lama briceagului de 
altoit şi ea trebuie să fie perfect plană. 
Muchia exterioară a penei este cu puţin 
mai groasă decît cea interioară. Ambele 
muchii rărnîn acoperite cu coajă. 

După ce se pregăteşte pana de la par¬ 
tea inferioară a altoiului, lungă de 4—5 cm 
(lungimea este practic egală cu a despică- 
turii din portaltoi) se retează capătul de 
sus al altoiului deasupra celui de-al trei¬ 
lea mugur. 

Foarte multă atenţie trebuie acordată 
modului cum se introduc cei doi altoi în 
despicătură. în primul rînd se apreciază 
grosimea cojii altoiului comparativ cu cea 
a portaltoiului. Pentru ca zonele genera¬ 
toare ale acestora să vină în contact este 
necesar — aşa cum s-a mai arătat — ca 
marginea interioară a cojii altoiului să 
vină în dreptul marginii interioare a cojii 
portaltoiului. întrucît altoiul are coaja 
mai subţire, marginea (muchia) exterioara 
a penei lui trebuie să vină ceva mai înă¬ 
untru faţă de marginile despicăturii. De 
asemenea feţele plane ale penei trebuie 
să intre complet în despicătură, pe toată 
lungimea lor. 

După ce se introduc altoii, se scoate 
ciocul despicătorului sau pana de lemn 
cu care s-au ţinut îndepărtate marginile 
despicăturii, apoi se leagă strîns cu rafie 
şi se unge cu mastic. Masticul trebuie să 
acopere complet rănile din capetele altoi- 

lor şi portaltoiului, precum şi pe cele 
laterale, existente de-a lungul despicăturii- 

Pentru ca masticul să nu intre în des¬ 
picătură, unde se întăreşte şi devine un 
corp izolator, care îngreuiază prinderea 
înainte de a unge capătul portaltoiului se 
pune peste despicătură o aşchie de lemn 
sau o bucată de coajă şi numai deasupra 
acesteia se pune masticul. 

După ce se prind al toii şi se vindecă rana 
din capătul portaltoiului (obişnuit în anul 
următor), unul dintre cei doi altoi, care 
este mai puţin viguros sau mai rău pla¬ 
sat, se suprimă. Acesta este un altoi de 
rezervă. El contribuie cu substanţele ela¬ 
borate de frunzele lui la vindecarea mai 
rapidă a rănilor produse cu ocazia alto* 
irii. în al doilea rînd, folosind cîte doi 
altoi la fiecare capăt de altoire, se asigură 
prinderea, deoarece foarte rar se întîmplă 
ca nici unul dintre altoi să nu se prindă. 

Dacă se lasă să crească amîndoi altoii, 
cum se procedează uneori, mai tîrziu ei 
se stingheresc în creştere, iar coroana 
pomului nu se poate forma corect. 

Altoirea în despicătură dă rezultate 
foarte bune, îndeosebi la măr şi păr, cu 
condiţia ca rănile produse cu ocazia des¬ 
picării capătului portaltoiului să nu fie 

prea mari, iar ungerea cu mastic să se 
facă imediat. 

Această altoire se execută mult mai 
uşor decît altoirile în copulaţie şi în tri- 
angulaţie, asigură o trainică fixare a alto¬ 
iului în despicătura portaltoiului şi un pro¬ 
cent ridicat de prindere. Singurul ei dez¬ 
avantaj este acela că produce răni mari 
portaltoiului, care se vindecă greu. De 
aceea nu se recomandă să fie utilizată la 
pomii subţiri din pepinieră şi nici pentru 
altoirea ramurilor groase din coroana po¬ 
milor mari, care depăşesc 4 cm în diame¬ 
tru, la sîmburoase, şi 6 cm, la seminţoase. 

Speciile sîmburoase, îndeosebi caisul şi 
piersicul, se pretează mai puţin la altoi¬ 
rea în despicătură, întrucît ele formează 
scurgeri de clei atunci cînd li se produc 
răni prea mari. 

4. ALTOIREA SUB COAJĂ 

Se practică în lunile aprilie şi mai, cind 
coaja de pe portaltoi se desprinde uşor 
de lemn. In acest caz, ca altoi se folo¬ 
sesc ramuri în vîrstă de un an. Acestea 
se recoltează toamna sau în cursul iernii 
şi se ţin la stratificai; piuă în ziua altoirii. 

La cireşi, altoirea sub coajă poate fi 
efectuată cu bune rezultate şi în cursul 
lunii august. 

Deci, perioadele cînd se efectuează 
aceasta altoire sînt aceleaşi ca şi la al¬ 
toirea în ochi, ambele necesitînd desfa¬ 
cerea cojii de pe portaltoi. 

După modul cum se execută deosebim 
o altoire sub coajă simplă şi o altoire sub 
coajă ameliorată (perfecţionată). 

Altoirea sub coajă simplă se execută 
astfel : 

Portaltoiul se pregăteşte întocmai ca şi 
la altoirile în triangulaţie şi în despică- 
tură, adică i se retează ramurile din co¬ 
roană cu ferăstrăul, acolo unde trebuie 
altoite, iar rănile se netezesc cu cosorul. 
După aceea în fiecare capăt de altoire se 
face cîte o tăietură longitudinală cu bri¬ 
ceagul numai în coajă, lungă de 4—5 cm. 
Cu spatula de la vîrful lamei briceagului 
se desface coaja de-a lungul tăieturii din 
capătul portaltoiului, în ambele părţi, în 
vederea introducerii altoiului (fig. 23). 

Ramura altoi se ascute la partea de jos 
siib formă de pană, numai pe o singură 
faţă, opusă mugurelui inferior, făcîndu-se 
cu lama briceagului o tăietură piezişă, 
însă perfect plană. Se retează altoiul dea- 

Fig. 23. Altoirea 
sub coaja simplă. 


I 



supra a 2—3 muguri, apoi se introduce 
sub coajă, se leagă cu rafie şi se acoperă 
toate rănile cu mastic. 

Altoirea sub coajă ameliorată se deo¬ 
sebeşte de precedenta numai prin modul 
de fasonare a altoiului (fig. 24)* Acesta 
se secţionează tot pieziş, pe o lungime 
de 4—5 cm, în partea opusă unui mugur, 
iar după aceea i se îndepărtează o fîşie 
îngustă (2—3 mm) de coajă, pe ambele 
părţi ale secţiunii, cu scopul de a mări 
suprafaţa de sudură dintre altoi şi poit- 
altoi. Coaja se înlătură pînă la zona ge¬ 
neratoare (unde dispare culoarea verde), 
fără a se atinge lemnul. Altoiul astfel 
pregătit se introduce sub coaja portalto- 
iului, apoi se leagă cu rafie şi se aco- 

Fig. 24. Altoirea sub coajă 

a — portaltoiul pregătit ; 
b — altoiul pregătit, privit 
lateral ; c — altoiul pregătit 
privit dinspre fata exterioară; 
cl — secţiune prin punctul ele 
secţiune prin punctul de 
altoire (după FI. Lupescu 
şi colaboratorii). 


peră cu mastic 
toate rănile. 

Altoirea sub coa¬ 
jă (simplă şi per¬ 
fecţionată poate fi 
efectuată pe port- 
altoi cu diametrul 
pînă la 8—10 cm, 
adică mai groşi 
decât la altoi¬ 
rea în despică- 
tură, întrucît ră¬ 
nile, fiind mai mici 
(nu se despică 
lemnul)* se vin¬ 
decă uşor. La port- 
altoii mai groşi, 
intr-un capăt de 
altoire se pot pune 
2—3 altoi. Cînd se 
pun doi altoi, aceş¬ 
tia se aşază în po¬ 
ziţie opusă unul al¬ 
tuia, astfel ca să 
împartă circumfe¬ 
rinţa secţiunii 
transversale în 
două părţi egale. 

Cinci se utilizează 
trei altoi se are de 
asemenea în vedere 
ca ei să fie egal în¬ 
depărtaţi unul de al¬ 
tul (fig. 25). 

In al doilea an, 
după ce s’-a vindecat 
rana din capătul port- 
altoiului, se lasă nu¬ 
mai un altoi (cel 
mai viguros şi bine 
plasat), iar ceilalţi se 
suprimă, ei fiind de 
rezervă. 

Altoirea sub coajă 
se foloseşte mult, în 
special pentru re- 
altoirea pomilor mari 
(fig. 26). Ea este uşor 
de executat şi da 
o prindere foarte 
bună, însă asigură 
o sudură mai puţin 
rezistentă în primii 
ani, altoiul fiind in¬ 
trodus numai sub 
coajă şi nu încrustat 



Fig. 25. Poziţia altoilor 
în capul de altoire. 



Fig. 26. Pom mare, dup5 
primul an de la realtoire. 












în lemn, ca la altoirile în triangulaţie şi în 
despicătură. Din această cauză se întîmplă 
ca unii altoi să fie dezbinaţi de vînturile 
puternice, mai ales In primii ani. 


VII 


ROLUL ALTOIRII 
ÎN POMICULTURA VIITORULUI 


Progresul rapid în toate domeniile ele 
activitate, inclusiv pomicultura, consti¬ 
tuie o caracteristică a timpurilor noastre. 

Cine călătoreşte, de pildă, prin părţile 
deluroase ale judeţelor Argeş, Vîlcea, 
Gorj, Prahova, Bistriţa-Năsăud şi multe 
altele, rămîne de-a dreptul incintat de 
frumuseţea priveliştilor ce i se oferă. Li¬ 
vezi mari, pe zeci şi sute de hectare, se 
îr.tîlnesc în numeroase comune. Dealuri 
care altădată erau aproape sterpe, nepu- 
tînd oferi nici iarba necesară pentru pă- 
şunatul vitelor, s-au acoperit sub ochii 

Fig. 27. Pomi altoiţi plantaţi pe terase. 

noştri cu imense plantaţii de pomi. Prin 
intervenţia omului, aceste dealuri şi-au 
schimbat atît de mult înfăţişarea, incit 
chiar localnicii aproape că nu le mai re¬ 
cunosc. Pantele (coastele) lor au fost mo¬ 
delate sub forma unor uriaşe amfiteatre, 
creîndu-se terase (fig. 27) pe care se cul¬ 
tivă pomi. Pomicultura pe terenuri în 
pantă, terasate, este — în ţara noastră — 
creaţia regimului nostru socialist ; o operă 
uriaşă, de importanţă istorică, o do¬ 
vadă grăitoare a măsurii în care omul 
poate interveni pentru transformarea na¬ 
turii, subordonînd-o intereselor sale. 


86 





Acţiunea de terasare a dealurilor, în 
vederea plantării lor cu pomi şi vită de 
vie este abia la început- Ea va lua o ex¬ 
tindere din ce în ce mai mare în anii 
următori. Dacă ne gîndim numai la iap- 
tul că în actualul plan cincinal se pre¬ 
vede plantarea a încă 80 000 ha cu livezi 
— din care o bună parte pe terenuri în 
pantă, terasate —, care se vor adăuga la 
cele 340 mii hectare livezi existente în 
ţara noastră în anul 1965, aceasta este 
suficient pentru a ne da seama de am¬ 
ploarea acţiunii de producere a pomilor 
altoiţi necesari pentru aceste plantaţii. 

Pentru completarea golurilor din live¬ 
zile actuale şi înlocuirea pomilor bătrîni 
este de asemenea necesar ca în fiecare 
an să se producă importante cantităţi de 
pomi altoiţi. 

Altoirea pomilor intr-un ritm din ce în 
ce mai viu este impusă şi de necesitatea 
înmulţirii soiurilor nou create. Intr-adevăr, 
oamenii de ştiinţă din diferite ţări obţin 
an de an soiuri noi de pomi cu calităţi 
superioare. 

După ce aceste soiuri sînt recunoscute 
cn valoroase de către comisii de specia¬ 
lişti, ele se predau pentru înmulţire pepi¬ 
nierelor. Aici intră în acţiune echipele 

de altoitori care le înmulţesc in mii şi 
mii de exemplare. Pomicultorii amatori 
contribuie şi ei la aceasta acţiune. Este 
suficient ca unul dintre ei să pună mina 
pe cîteva altoaie bune şi în cîţiva ani — 
după ce se constată calitatea superioară 
a fructelor — noul soi este preluat de 
alţi pomicultori care îl înmulţesc mai de¬ 
parte tot prin altoire. 

Circulaţia soiurilor noi, sub formă de 
altoaie, este mult intensificată în prezent, 
nu numai in interiorul fiecărei ţări, ci şi 
între diferite state. Mijloacele rapide de 
transport, producţia sporită de mase plas¬ 
tice care ajută la o mai bună păstrare şi 
expediere a altoilor, colaborarea tot mai 
strinsă dintre oamenii de ştiinţă ai dife¬ 
ritelor ţări, îmbunătăţirea tehnicii de lu¬ 
cru etc. sînt factori care favorizează di¬ 
fuzarea largă a soiurilor noi în cultură. 

Organizarea de consfătuiri şi expoziţii 
naţionale şi internaţionale permite o mai 
bună cunoaştere reciprocă a rezultatelor 
muncii de creare a soiurilor de pomi şi 
stimulează acţiunile de înmulţire a aces¬ 
tor soiuri prin altoire. 

Creşterea impetuoasă a numărului de 
soiuri create de oamenii de ştiinţă, nece¬ 
sitatea difuzării rapide a acestora în pro- 


dncţie şi extinderea suprafeţelor plantate 
cu pomi şi viţă de vie fac ca in viitor 
altoirea să-şi menţină întreaga ei impor¬ 
tanţă. Ea va avea o şi mai largă aplica¬ 
bilitate decît pînă în prezent, deoarece 
în numeroase ţări cantităţile de pomi şi 
de viţă de vie pe care le produc pepi¬ 
nierele sînt în creştere. 

Dacă ne referim la situaţia concretă a 
porniculturii din ţara noastră, putem afir¬ 
ma că altoirea va avea de jucat un rol 
din ce în ce mai mare în anii următori. 

Ne trebuie un număr tot mai mare de 
pomi altoiţi pentru înfiinţarea de noi li¬ 
vezi, pentru plantarea în grădinile de lin¬ 
gă casă şi de-a lungul căilor de comu¬ 
nicaţie. 

Mai sînt încă destule grădini de lîngă 
casă, cu deosebire în părţile de cîmpie 
ale ţării noastre, în care pomii fie că 
lipsesc, fie că sînt reprezentaţi doar prin 
corcoduşi, zarzări sau alte specii de pomi 
cu fructe de calitate inferioară. 

Oriunde se întîlnesc, pomii cu fructe 
inferioare pot fi altoiţi cu soiuri valoroase 
şi în decurs de cîţiva ani ei devin o ade¬ 
vărată bogăţie pentru ţară. 

In trecut au fost iniţiate şi la noi unele 
acţiuni pentru altoirea pomilor sălbatici 

şi a celor cultivaţi, dar cu fructe de slabă 
calitate, însă aceste acţiuni s-au limitat 
doar la cîteva localităţi şi au fost de 
scurtă durată. Este necesar să se reia firul 
tradiţiei în toate acele sate şi comune 
unde în trecut a existat o preocupare 
pentru îmbunătăţirea pomilor prin altoire. 

Este îmbucurător faptul că de cîţiva 
ani în numeroase sate şi comune şi chiar 
la oraşe se constată o creştere a intere¬ 
sului pentru altoirea pomilor* Soiurile noi 
de pomi, pe care le-am înmulţit în 
ultimul timp, au început să atragă aten¬ 
ţia prin însuşirile lor superioare şi nu 
puţini sînt aceia care caută să le intro¬ 
ducă şi în grădina lor proprie, fie procu- 
rînd pomi altoiţi, fie altoi. 

Trebuie mers însă mai departe, organi- 
zîndu-se în fiecare localitate o acţiune de 
masă pentru altoirea şi realtoirea pomilor. 
O echipă de cîţiva altoitori pricepuţi şi 
pasionaţi poate schimba în decurs de 
cîţiva ani înfăţişarea grădinilor dintr-un 
sat sau dintr-o comună întreagă. 

Altoind mai mulţi pomi, vom avea 
fructe mai multe şi de mai bună calitate. 
De aceea tehnica altoitului trebuie însu- 

şită de cît mai multe persoane şi în pri¬ 
mul rind de tineret, care are datoria să 
contribuie, cu elanul şi pasiunea ce îi sînt 
caracteristice, la propăşirea pomiculturii 
în patria noastră. 

Ce este altoirea şi cum poate fi ob¬ 
ţinut un pom altoit, de cînd cunoaşte 
omul acest procedeu şi ce foloase ii 
aduce, principalele metode de altoire, 
rolul altoirii în pomicultura viitorului, 
sînt cîteva dintre problemele la care 
răspund autorii în această lucrare adre¬ 
sată pionierilor. 

Scrisă atractiv, clar, cu scurte incursi¬ 
uni în istoria acestei îndeletniciri, la noi 
în ţară şi In alte părţi, ea va insufla pio¬ 
nierilor dragostea pentru pomicultura 
noastră, dorinţa de a contribui la pro¬ 
păşirea ei. 

